**PROIECT - DECIZIA ETAPEI DE ÎNCADRARE**

**Nr. ............... din .........................**

Ca urmare a solicitării de emitere a acordului de mediu adresate de **S.C. ENGIE ROMANIA S.A.**, cu sediul în Bucuresti, B-dul Marasesti nr. 4-6, înregistrată la Agenția pentru Protecția Mediului Prahova cu nr. 5987 din 14.04.2020 și completată cu nr. 6570 din 04.05.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 28.05.2020, că proiectul **,,*REABILITARE REȚEA DE DISTRIBUȚIE GAZE NATURALE CU CONDUCTE ȘI INSTALAȚII DE RACORDARE – MP DIN PE 100SDR11*”,** propus a fi amplasat în Bușteni, Str. Piatra Arsă, Str. Saelelor, Str. St.O. Iosif, Str. Traian Vuia, Str. Ana Ipătescu, Str. Bateriilor, Str. Ghioceilor, Str. Poligonului, Str. Cumpătului, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 13 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Terenul este situat în intravilanul localității și se află în U.T.R. 5, zonă de locuințe și funcțiuni complementare conform prevederilor Regulamentului de Urbanism aferent P.U.G. aprobat. Terenul afectat de lucrări aparține domeniului public și privat al Orașului Bușteni. Foloința actuală este de drum public cu destinația de drum public, conform Certificat de Urbanism Nr. 57 din 09.04.2020.

**DESCRIEREA PRINCIPALELOR LUCRĂRI:**

Înainte de începerea lucrărilor de săpătură, se vor executa sondaje în capetele străzilor, pentru identificarea poziției exacte și adâncimii de pozare a rețelelor existente pe aceste străzi.

Pentru conducta de distribuție se vor folosi țevi de polietilenă de înaltă densitate, PEHD 100 SDR 11, cu diametrele de 125 și 90 mm și conducte de oțel cu diametrele de 4”. Fitingurile vor fi în mod obligatoriu din același material cu conducta ce se montează, cu diametre corespunzătoare.

Lucrarea presupune execuția unui șanț cu lățimea de 0,4 m, adâncimea de 1,3 m pe toată lungimea conductei. Lungimea conductei ce se montează, natura terenului și străzile pe care urmează a se monta sunt conform tabel:

|  |  |  |  |  |  |  |
| --- | --- | --- | --- | --- | --- | --- |
| ***Nr. Crt.*** | ***Denumire stradă*** | ***Lungime (m)*** | ***Natura teren*** | ***Număr branșamente (bucăți)*** | ***Lungime branșamente (m)*** | ***Suprafața totală afectată (mp)*** |
| 1 | Piatra Arsă | 919 | asfalt/pietriș | 23 | 146 | 426 |
| 2 | Cumpătului | 406 | asfalt/pietriș | 3 | 11 | 167 |
| 3 | Saelelor | 578 | asfalt/pietriș | 16 | 144 | 289 |
| 4 | St.O. Iosif | 417 | pietriș | 21 | 129 | 218 |
| 5 | Traian Vuia | 786 | pietriș | 27 | 150 | 374 |
| 6 | Ana Ipătescu | 272 | pietriș | 18 | 94 | 146 |
| 7 | Bateriilor | 965 | pietriș | 39 | 204 | 468 |
| 8 | Ghioceilor | 335 | pietriș | 8 | 50 | 154 |
| 9 | Poligonului | 271 | pietriș | 14 | 84 | 142 |
|  | **TOTAL** | **4949** | **-** | **169** | **1012** | **2384** |

**EXECUȚIA LUCRĂRILOR CONSTĂ ÎN URMĂTOARELE ETAPE:**

* Distanțele de securitate în zonele de paralelism cu rețelele existente și față de căminele acestora;
* Înainte de începerea lucrărilor se vor contacta deținătorii de utilități pentru a confirma poziția utilităților ce le dețin, adâncimea de pozare, marcarea lor pe teren și încheierea procesului verbal de predare amplasament;
* Fundul șanțului se va executa fără denivelări, se va curăța de pietre și se va fi menținut constant în stare uscată. În timpul lucrărilor executantul este obligat să îndeparteze în mod continuu apele de orice proveniență care pot pătrunde în șant;
* Pereții șanțului trebuie să fie fără asperități. Fundul șantului se va acoperi cu un strat de 10 cm de nisip cu granulație de 0.3 ÷ 0.8 mm, urmând ca până la cota de – 0.55 m să se acopere conducta cu nisip;
* Consolidarea pereților șanțului și a gropilor de poziție se va face în funcție de natura terenului;
* Conducta din polietilenă se așează șerpuit în șant. În lungul conductei pe generatoarea superioară se montează firul trasor din cupru cu secțiune de minim 1,5 mmp cu izolație corespunzătoare unei tensiuni de străpungere de 5 kv;
* Firul trasor se va conecta folosind conectori electrici sau cositorie, iar pentru izolarea electrică se va folosi mastic, fiind interzisă înădirea manuală a cablurilor; acesta se fixează de conductă prin banda adezivă;
* Se vor monta markeri de identificare rețea apoi conducta se acoperă cu un strat de nisip de minim 10 cm urmat de straturi subțiri de pământ mărunțit prin compactare după fiecare strat;
* La 35 cm deasupra generatoarei superioare a conductei se montează banda protectoare din polietilenă de culoare galbenă cu lățime minimă de 15 cm și inscripționată ,,GAZE NATURALE – PERICOL DE EXPLOZIE”;
* Peste banda avertizoare se continua umplerea șanțului cu pământ în straturi subțiri compacte, pietriș și asfalt conform proiect de refacere sistem rutier întocmit de o firmă specializată.

**ORGANIZAREA DE ȘANTIER:**

Se va solicita de la primărie un spațiu public de aproximativ 350 mp. În primă fază se va îndepărta stratul vegetal pe suprafața de 350 mp, după care se va așterne un strat de balastru. În incintă se vor amplasa două rulote dormitor, o rulotă birou maistru, o magazie pentru materiale mărunte, un țarc acoperit cu plăci de azbociment pentru materiale voluminoase, un rezervor cu apă, un grup electrogen pentru asigurarea energiei electrice, un grup sanitar cu trei cușete mobile, un pichet P.S.I.

În incintă se vor amenaja alei dalate, iar împrejmuirea se va face cu panouri din plasă de sârmă, fixate pe suporți demontabili din beton.

După terminarea lucrărilor, se vor demonta împrejmuirile, grupurile sanitare, dalele, etc., după care balastrul de pe platformă se va curăța, fiind utilizat în alte scopuri, urmând a se reașterne stratul vegetal peste locația menționată, readucându-se suprafața la starea inițială.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:** *nu este cazul*.

**b.4.Cantitatea și tipurile de deșeuri generate/gestionate:**

Deseurile produse pe timpul executarii lucrarilor pot fi menajere sau asimilabile.

Deseurile rezultate in timpul executiei lucrarilor precum si cele provenite de la organizarile de santier vor fi depozitate in locuri special amenajate; deseurile menajere provenite din activitatea personalului ce se desfasoara in incinta santierului se colecteaza (pe tipuri de deseuri-selectiv) în containere.

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, surplusul de pamânt rezultat din excavarea șantului pentru montarea conductei, se va depozita intr-un spațiu gasit de comun acord cu Primăria Orașului Bușteni.

**b.5. Poluarea și alte efecte negative:** Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special în etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Terenul este situat în intravilanul localității și se află în U.T.R. 5, zonă de locuințe și funcțiuni complementare conform prevederilor Regulamentului de Urbanism aferent P.U.G. aprobat. Terenul afectat de lucrări aparține domeniului public și privat al Orașului Bușteni. Foloința actuală este de drum public cu destinația de drum public, conform Certificat de Urbanism Nr. 57 din 09.04.2020.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, prin acoperirea cu pământ.

Astuparea șanțului se va realiza în ordine inversă executării acestuia, astfel încât la punerea în funcțiune, traseul afectat de montarea conductei va fi adus la starea inițială.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

În timpul lucrărilor de construcții - montaj a conductei, utilajele folosite sunt surse de zgomot și vibrații, dar acestea nu vor depăși limitele admise pentru acest gen de lucrări. Prin funcționarea sistemului de distribuție gaze nu se produc zgomote și vibrații.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

Lucrarea nu afectează și nu se află în zona de siguranță a Râul Prahova, conform mențiunilor proiectantului.

**CONDIȚIILE DE REALIZARE A PROIECTULUI:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 30.04.2020 și 29.04.2020 la Primaria Bușteni și în ziarul Raid ;
* afișate de titular în data de ................... și .................. în ziarul Raid și la Primaria Bușteni;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Gabriela MUNTEANU**

**ŞEF SERVICIU A.A.A.,**

**Olguța FIDEL**

*Întocmit,*

*Georgiana Victoria SOARE*